ເພງ Some Gave All ​ຂັບ​ຮ້ອງ ​ໂດຍ Billy Ray Cyrus
ວັນ​ນະ​ສ​ອນ ​ຂໍຈັດເພງອະເມຣິກັນ ທີ່ມີຄວາມໝາຍສໍາຄັນ ເພື່ອສະດຸດີ, ສັນລະເສີນແລະຂອບໃຈ ໃນທຸກໆ ບົດ​ບາດ ແລະຄວາມເສຍສະລະຂອງບັນ​ດາ​ທະ​ຫານ​ທຸກ​ເຫຼົ່າ​ທັບ. ຂໍ​ເຊີນ​ເຂົ້າ​ສູ່​ລາຍ​ການ​ຂອງ​ພວກ​ເຮົາ​ໄດ້
ໃນວັນຈັນທີ່ຈະມາເຖິງນີ້ ຊຶ່ງຈະເປັນວັນ "Memorial Day" ຊຶ່ງເປັນວັນລະລຶກເຖິງ ດວງວິນຍານຂອງເຫຼົ່າບັນດາຜູ້ກ້າທີ່ໄດ້ເສຍສະລະເພື່ອປົກປ້ອງສະຫະລັດແລະ ປະຊາກອນໃຫ້ຢູ່ເຢັນເປັນສຸກ ທາງລາຍການສຽງເພງຈາກແດນໄກຂອງ VOA ຈຶ່ງຈະມາຈັດເພງອະເມຣິກັນ ທີ່ມີຄວາມໝາຍສໍາຄັນ ເພື່ອສະດຸດີ, ສັນລະເສີນແລະ ຂອບໃຈ ໃນທຸກໆບົດບາດ ແລະຄວາມເສຍສະລະຂອງພວກເຂົາເຈົ້າເຫຼົ່ານັ້ນ ຂໍເຊີນເຂົ້າສູ່ລາຍງານໄດ້ນະບັດນີ້ ສະບາຍດີ ຄ່ຳຄືນນີ້ ກໍເປັນອີກນຶ່ງມື້ ທີ່ທາງລາຍການສຽງເພງຈາກແດນໄກ ຂອງ VOA ໃຫ້ຄວາມສຳຄັນ ໃນວັນພິເສດຂອງສະຫະລັດ ວັນ Memorial Day ເປັນວັນລຳລຶກເຖິງຄຸນງາມຄວາມດີຂອງເຫຼົ່າທະຫານ ຊຶ່ງຈະແມ່ນວັນຈັນມື້ອື່ນນີ້ ແລະວັນສໍາຄັນນີ້ໄດ້ຈັດໃຫ້ເປັນວັນຢຸດລັດຖະການ ປະຈຳທຸກປີ ເປັນວັນຍິ່ງໃຫຍ່ ຊຶ່ງກໍຈະມີການສະຫຼອງຕ່າງໆທີ່ສໍາຄັນຕາມຫົວເມືອງນ້ອຍໃຫຍ່ ໃນທົ່ວສະຫະລັດ ຊຶ່ງຍາດພີ່ນ້ອງເພື່ອນຝູງ ຄົນຮັກ ຜູ້ທີ່ຈົງຮັກພັກດີ, ແລະຮູ້ບຸນຄຸນ ຕ່າງກໍຈະເອົາ ທຸງຊາດອະເມຣິກັນ, ດອກໄມ້ແລະຂອງທີ່ລະລຶກ ໄປໄຫວ້ຄຳນັບຂຸມຝັງສົບຂອງ ວິລະບຸລຸດເຫຼົ່ານີ້ ແລະວັນນະສອນ ຢາກນຳເອົາເພງທີ່ເໝາະສົມທີ່ສຸດ ໃນຄວາມ ເສຍສະລະທັງໝົດຂອງບັນດາທະຫານເຫຼົ່ານັ້ນ ແມ່ນກະທັງຊີວິດຂອງພວກເພິ່ນ ມາຝາກໃຫ້ເປັນຂອງຂວັນແກ່ທ່ານຜູ້ຟັງ ເພງທີ່ມີຄວາມໝາຍດີ ຊຶ່ງຊື່ແລະຄວາມ ໝາຍຂອງເພງນີ້  ທີ່ຂັບຮ້ອງ ໂດຍ ຂໍເຊີນໄປຟັງພ້ອມໆກັນເລີຍ ສ່ວນເພງ  ທີ່ຂັບຮ້ອງໂດຍ  ນັ້ນແມ່ນເພງເສົ້າຊຶ່ງນັກ ປະພັນເພງໄດ້ກ່າວເຖິງຄວາມຮູ້ສຶກຂອງທະຫານທີ່ວ່າ ພວກເຂົາເຈົ້າອາດຈະບໍ່ໄດ້ ວາງແຜນໃນບັ້ນສຸດທ້າຍຂອງຊີວິດໄວ້ ທີ່ວ່າຈະຝັງຮ່າງຕົວເອງໄວ້ຢູ່ສະຖານທີ່ໃດ ແຕ່ຄຳວ່າ “Arlington” ມັນມີຄວາມໝາຍອັນຍິ່ງໃຫຍ່ກວ່າ ເພາະວ່າ ກວ່າຈະໄດ້ ນຳສົບເຂົ້າຝັ່ງໄວ້ໃນສຸສານແຫ່ງຊາດນັ້ນ ຈະຕ້ອງເປັນການເສຍຊີວິດໃນສະໜາມລົບ ຊຶ່ງມັນຍິ່ງໃຫຍ່ແທ້ໆ ເພາະໄດ້ປະຕິບັດພາລະໜ້າທີ່ເພື່ອຊາດແທ້ໆ ເພາະວ່າ ຊາດຕ້ອງມາກ່ອນ ໃນຄວາມເປັນຊາຍຊາດທະຫານ ຕ້ອງມີພາລະໜ້າທີ່ເປັນ ທະຫານປົກປ້ອງປະເທດໃຫ້ເຖິງທີ່ສຸດ ເນື້ອໃນຂອງເພງ ກໍແມ່ນວ່າ ຮ່າງກາຍທີ່ໄຮ້ ວິນຍານຂອງຂ້າພະເຈົ້າ ຈຶ່ງໄດ້ຖືກນຳມາຍັງສະຖານທີ່ແຫ່ນີ້ ທີ່ເອີ້ນວ່າ Arlington ຊຶ່ງເປັນສຸສານແຫ່ງຊາດ ຟັງແລ້ວນ້ຳຕາຊຶມ ວັນນະສອນ ພ້ອມດ້ວຍຄະນະ VOA ຂໍສົ່ງແຮງໃຈແລະຂໍກ່າວຄໍາວ່າ ຂອບໃຈແລະ ຮູ້ບຸນຄຸນ ມາຍັງບັນດາທະຫານທັງຍິງແລະຊາຍ ຜູ້ທີ່ກໍາລັງດໍາເນີນແລະສືບຕໍ່ໃນ ສະໝໍລະພູມສູ້ລົບຢູ່ໃນຂະນະນີ້ ຂໍໃຫ້ສິ່ງສັກສິດຢູ່ໃນສາກົນລະໂລກນີ້ ຈົ່ງໄດ້ປົກ ປ້ອງແລະຄຸ້ມຄອງພວກທ່ານ ຈຶ່ງຂໍມອບເພງທີ່ມີຄວາມໝາຍນີ້ ໃຫ້ແກ່ພວກທະຫານ ຫັງຫຼາຍທັງປວງ ພວກຊຶ່ງໄດ້ມອບທຸກສິ່ງຢ່າງໃຫ້ປະເທດຊາດບ້ານເມືອງ ແລະເພງ ທີ່ມີຄວາມໝາຍດີອີກເພງນຶ່ງແມ່ນເພງ  ທີ່ຂັບຮ້ອງໂດຍ ຊຶ່ງເປັນທີ່ມາຂອງຂຸມຝັ່ງສົບ ນິລະນາມ ທີ່ສຸສານແຫ່ງຊາດ Arlington ຊຶ່ງປະທານາທິບໍດີສະຫະລັດຈະຕ້ອງນຳເອົາພວກມາໄປຄຳນັບ ເພາະເປັນຂີດໝາຍ ຂອງການໃຫ້ກຽດແລະຮູ້ບຸນຄຸນ ເພື່ອສັນລະເສີນ ສະດຸດີ ລະລຶກເຖິງ ແລະຂອບໃຈ ສຳລັບຢາດເລືອດ ເຫື່ອແຮງງານ, ຄວາມມີນໍ້າໃຈ ຂອງພວກເພິ່ນທີ່ເສຍສະລະ ທັງຫຼາຍ ທັງປວງ ຮວມທັງພວກທີ່ມີຊື່ສຽງລຽງນາມ ແລະພວກວິລະບຸລຸດນິລະນາມທີ່ເປັນຮົ້ວ ປ້ອງກັນຊາດ ທີ່ນໍາເອົາສັນຕິສຸກ ແລະເສລິພາບມາ ສູ່ປະຊາຊົນ ແລະຜືນແຜ່ນດິນນີ້ ອາເມຣິກາ